*Artigo principal**:* Actinistios.

| *Coelacanthus*Rango fósil: Permiano - Xurásico |
| --- |
| *Coelacanthus whitea* |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Sarcopterygii |
| Subclase: | Actinistia |
| Orde: | Coelacanthiformes |
| Familia: | Coelacanthidae |
| Xénero: | ***Coelacanthus***Agassiz, 1836 |

 |
| Especies |
| * *Véxase o texto*
 |

***Coelacanthus*** é un xénero extinto de celacantos. un dos cinco que integran a familia dos celacántidos (*Coelacanthidae*), que apareceron orixinalmente durante o período permiano.

Foi o primeiro xénero de celacantos en ser descrito, e a orde dos celacantiformes (*Coelacanthiformes*), así como a familia dos celacántidos, recibiron o seu nome deste xénero.

Características
---------------

Os membros deste xénero tiñan un parecido superficial aos actuais celacantos (xénero *Latimeria*), aínda que eran máis pequenos, e tiñan a cabeza máis alongada.

Podían chegar a medir 90 cm de lonxitude, e tiñan pequeaas aletas lobuladas, o que suxire que as especies de *Coelacanthus* eran depredadores de augas abertas.

*Coelacanthus* foi un xénero lonxevo de distribución cosmopolita.

Logrou sobrevivir á extinción masiva do Permiano-Triásico, extinguíndose eventualmente durante o final do período xurásico superior, hai cerca de 145 millóns de anos.

Taxonomía
---------

### Descrición

O xénero foi descrito en 1836 polo zoólogo e xeólogo estadounidense de orixe suíza Louis Agassiz en *Recherches Sur Les Poissons Fossiles*, 6ª achega.

### Etimoloxía

O nome *Coelacanthus* (que significa "de espiñas ocas") está formado polo elemento do latín científico *coelo-*, tirado do grego antigo κοῖλος *koîlos*, "oco", e do termo grego ἄκανθα *ákantha*,"espiña", coa desinencia *-us*, indicando substantivo masculino.

### Especies

*Coelacanthus granulatus*.
**Xénero *Coelacanthus***

* *Coelacanthus banffensis* Lambe, 1916
* *Coelacanthus evolutus* Beltan, 1980
* *Coelacanthus gracilis* Agassiz, 1844,
* *Coelacanthus granulatus* Agassiz, 1836
* *Coelacanthus harlemensis* Winkler, 1871
* *Coelacanthus lunzensis* Reis, 1900
* *Coelacanthus madagascariensis* Woodward, 1910
* *Coelacanthus minor* Agassiz, 1844
* *Coelacanthus welleri* Eastman, 1908
* *Coelacanthus whitea* Lehman, 1952

Notas
-----

1. ↑  *Coelacanthus* en myEtymology.
2. ↑  L. M. Lambe. 1916. "Ganoid fishes from near Banff, Alberta". *Proceedings and Transactions of the Royal Society of Canada*, Series **3** (10): 35-44.
3. ↑  J. A. Moy-Thomas. 1935. "The coelacanth fishes from Madagascar". *Geological magazine* **72**: 213-226.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Coelacanthus Modificar a ligazón no Wikidata*** |

### Bibliografía

* Agassiz, L. (1833-43): *Recherches Sur Les Poissons Fossiles*. 5 vols. Imprimerie de Petitpierre, Neuchâtel.
* Sepkoski, J. J. (2002): "A compendium of fossil marine animal genera". *Bulletins of American Paleontology* **363**: 1-560.

|  |  |
| --- | --- |
| Control de autoridades | 
* Wd: Q2330198
* EBID: ID
* MAG: 2776869367

 |

|  |  |
| --- | --- |
| Identificadores taxonómicos | 
* Fossilworks: 34911
* GBIF: 4839081

 |